sagorsarker/bangla-wikipedia huggingface dataset:
দেশী নিম প্যাঁচা

দেশী নিম প্যাঁচা ("Otus bakkamoena") হল পেঁচা প্রজাতির একটি পক্ষী। এদের দক্ষিণ এশিয়া থেকে ভারতীয় উপমহাদেশ হয়ে পূর্ব এশিয়ার আবর উপদ্বীপ পর্যন্ত দেখা যায়। পূর্বে এদের কন্ঠী নিমপ্যাঁচার "(Otus lettia)" অন্তভুক্ত করা হলেও পরে এদের আলাদা প্রজাতি হিসাবে গণ্য করা হয়। লক্ষ্মীপেঁচা "(Tyto alba)" ও কৃষ্ণকায় মাছ পেঁচার "(Ketupa zeylonensis)" থেকে এদের বর্ণনা দেওয়া যায়, যাদের সিংহলি ভাষায় "bakamuna" বলে।
দেশী নিম প্যাঁচা সাধারণত বনে ও বনাচ্ছাদিত স্থানে বাসা বাঁধে। এরা গাছের মধ্যেকার গর্তে বাসা তৈরি করে। এরা সাধারণত একসাথে তিন থেকে পাঁচটি ডিম পাড়ে।
দেশী নিম প্যাঁচা একটি ছোটো প্রজাতির পেঁচা (২৩-২৫ সেমি.), যদিও এরা স্কোপ্স প্রজাতির পেঁচাদের মধ্যে বড়ো। অন্যান্য স্কোপ্স পেঁচাদের মতো এদের ক্ষুদ্রাকার মাথা থাকে।
এদের দেখতে অনেকটা কন্ঠী নিমপ্যাঁচা "(Otus lettia)" ও উদয়ী নিম প্যাঁচার "(Otus sunia)" মতো। শুধুমাত্র গলার স্বর ও চোখের মণির রঙ দেখেই এদের আলাদা করে যায়।
উপকূল অনুযায়ী মার্কিন যুক্তরাষ্ট্রের রাষ্ট্রগুলির তালিকা

এটি হচ্ছে মার্কিন যুক্তরাষ্ট্রের রাষ্ট্রগুলোর সমুদ্র উপকূলের দৈর্ঘ্য অনুযায়ী র‌্যাঙ্কিং তালিকা । যেসব রাষ্ট্রের সঙ্গে কোন সমুদ্র উপকূল নেই সেগুলো এখানে অর্ন্তভুক্ত হয়নি।
দুইটি ভিন্ন মাপের পদ্ধতি এখানে ব্যবহৃত হয়েছে : পদ্ধতি ১-এ শুধু রাষ্ট্রগুলোর সঙ্গে সমুদ্র উপকূলের পরিমাণ অন্তর্ভুক্ত করা হয়েছে কিন্তু জোয়ার প্রবেশপথ অন্তর্ভুক্ত করা হয়নি; পদ্ধতি ২-এ মার্কিন যুক্তরাষ্ট্রের বৃহৎ হ্রদসমূহ এর উপকূল অন্তর্ভুক্ত করা হয়েছে এবং জোয়ার প্রবেশপথের অতিরিক্ত দৈর্ঘ্যও অন্তভুর্ক্ত করা হয়েছে। উদাহরণস্বরূপ, পদ্ধতি ২-এ গ্রেট উপসাগর (নিউ হ্যাম্প্‌শায়ার) কে গননায় ধরেছে নিউ হ্যাম্প্‌শায়ার এর উপকূল হিসেবে, কিন্তু পদ্ধতি ১-এ তা ধরা হয়নি। পদ্ধতি দুটির মধ্যে সমুদ্র উপকূলের পরিমাণের পার্থক্য করার জন্য সুবিধাজনক নয়।
আন্দামান বুলবুলি

আন্দামান বুলবুলি ("Pycnonotus fuscoflavescens") হল প্যাসারিফর্মিস পরিবারের বুলবুলির একটি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) প্রজাতি। এরা ছোটো ফল, বীজ ও পতঙ্গও খেয়েও থাকে।
২০০৮ সালের আগে পর্যন্ত একে কালো মাথার বুলবুলি বলে মনে করা হলেও পরবর্তীকালে অত্যাধুনিক গবেষণার দ্বারা জানা যায় এরা একটি পৃথক প্রজাতি।
ঊষা মঙ্গেশকর

ঊষা মঙ্গেশকর () একজন ভারতীয় গায়িকা যিনি হিন্দি, মারাঠি, কন্নড়, নেপালি, ভোজপুরি, গুজরাতি ইত্যাদি ভাষায় গান গেয়েছেন।
তিনি পণ্ডিত দীননাথ মঙ্গেশকর এবং শিভান্তি (সুধামতী) এর কন্যা। তার অপর তিন বোন লতা মঙ্গেশকর, আশা ভোসলে এবং মিনা খাদিকারও সঙ্গীত ভূবনের উজ্জ্বল নক্ষত্র। বোনদের মধ্যে তিনি সবার কনিষ্ঠ। তার ছোটো ভাই হৃদয়নাথ মঙ্গেশকর একজন সঙ্গীত পরিচালক। ঊষা মঙ্গেশকর স্বল্প বাজেটের একটি চলচ্চিত্র জয় সান্তোশি মা (১৯৭৫) তে কিছু গানের প্লে ব্যাক করার মাধ্যমে লাইম লাইটে আসেন। ছবিটি সব সময়ের জন্য একটি ব্লক বাস্টার মুভি হওয়ার মর্যাদা লাভ করে। ছবিটির “ম্যায় তো আরতি” গানটির জন্য তিনি ফিল্ম ফেয়ার সেরা মহিলা প্লে-ব্যাক শিল্পী পুরস্কারের জন্য মনোনীত হন। ২০০৬ সালে মুভিটি পুনঃনির্মাণের সময় তিনি পুনরায় ঐ গানগুলোর জন্য কন্ঠ প্রদান করেন।
চিত্রশিল্পের প্রতি ঊষা মঙ্গেশকরের প্রচন্ড আগ্রহ রয়েছে। মারাঠি মুভি ‘পিঞ্জারা’-তে গাওয়া গানগুলোর জন্যও তিনি বিখ্যাত। তিনি দূরদর্শনের জন্য ফুলওয়ান্তি নামক মিউজিক্যাল ড্রামাও পরিচালনা করেছেন।
এছাড়া ঊষা মঙ্গেশকর মারাঠি ছবির জন্য যে গানগুলো গেয়েছেন তার মধ্যে পিঞ্জারা ছবিতে গাওয়া “ধাগালা লাগলি কালা” এবং “তুমহা অওর কেলি মে মর্জি বাহার” গান দুটি অত্যন্ত জনপ্রিয়। ২০০৮ সালে ঊষা মঙ্গেশকর ও শওকাত কাসেম এর নূরানী চেহারা অ্যালবাম রিলিজ হয়।
ঊষা মঙ্গেশকর পণ্ডিত দীননাথ মঙ্গেশকর ও সেবন্তীর (সুধামতী) সন্তান। উনি লতা মঙ্গেশকর, আশা ভোঁসলে এবং মীনা খাদিকারের ছোট বোন ও সঙ্গীত পরিচালক হৃদয়নাথ মঙ্গেশকরের দিদি হন। জয় সন্তোষী মা ছায়াছবিতে ভক্তিমূলক গান গেয়ে উনি প্রথম প্রচার পান।
মন্দাক্রান্তা সেন

মন্দাক্রান্তা সেন (জন্ম ১৫ই সেপ্টেম্বর ১৯৭২ সালে কলকাতা, পশ্চিমবঙ্গ) একজন ভারতীয় কবি। ১৯৯১ থেকে ১৯৯৭ পর্যন্ত তিনি চিকিৎসা শাস্ত্র নিয়ে পড়াশুনা শুরু করেন কিন্তু স্নাতক হবার আগেই সাহিত্যের প্রতি আরও মনযোগী হতে চূড়ান্ত পরীক্ষার আগেই তিনি তার শিক্ষায় ইতি টানেন। কবিতার বই ছাড়াও তিনি তার মাতৃ ভাষায় প্রচুর ছোট গল্প, উপন্যাস, প্রবন্ধ, শ্রুতি নাটক প্রকাশ করেছেন। তিনি সর্বকনিষ্ঠ কবি যিনি ১৯৯৯ সালে ‘আনন্দ পুরস্কার‘ পান মাত্র ২৭ বছর বয়সে। ২০০৪ সালে তিনি ‘ভারতীয় সাহিত্য আকাদেমি ‘ থেকে ‘ সুবর্ণজয়ন্তী ইয়ং রাইটার্স পুরস্কার ‘ লাভ করেন। ২০০৬ সালের বসন্তে তিনি জার্মানির লিপজিগ বইমেলায় অসংখ্য কবিতা পাঠ করেন এবং সেই বছরেই অক্টোবর ও নভেম্বর মাসেও একই ভাবে কবিতা পাঠ করেন।
নীল মাশরুম

নীল মাশরুম,যাকে আমরা সাধারণত নীল দুধের পেয়ালা নামে চিনি। এই নীল মাশরুম বা নীল দুধের পেয়ালার মাশরুমটি , Russulaceae পরিবার এর মধ্যে agaric ছত্রাক একটি প্রজাতি। এই প্রজাতি ব্যাপকভাবে বিস্তার লাভ করে, এটা পূর্ব উত্তর আমেরিকা, পূর্ব এশিয়া, ও মধ্য আমেরিকায় প্রাকৃতিকভাবে জন্মে; এমনকি এটি দক্ষিণ ফ্রান্সেও বিস্তারলাভ করেছে। নীল মাশরুম সরলবর্গীয় বনের মাটিতে উভয় দিকে জন্মাতে পারে, যেখানে এটি বৃক্ষের এক ব্যাপক পরিসরের সাথে mycorrhizal যোগসূত্র বৃদ্ধি করে। টাটকা অবস্থায় এর রঙ থাকে গাড় নীল, কিছুদিন পর এর রঙ ধূসর ফ্যাকাশে হয়ে যায়। মাশরুম ভেঙ্গে গেলে বা কাটলে তার ভিতরের oozes থেকে দুধ বা ক্ষীর জাতীয় পদার্থ বের হয়, এই বৈশিষ্ট্যটি নীল মাশরুম জাতি সহ সকল মাশরুমে দেখা যায়। যখন এটি প্রকাশিত হতে থাকে তখন এটি নীল থেকে আস্তে আস্তে সবুজ রঙ ধারণ করে। এর টুপিটি ৫থেকে ১৫সেমি এর ডায়ামিটার থাকে এবং কাণ্ডে ২ থেকে ৮সেমি (৩-এর মধ্যে০.৮ ) লম্বা এবং ২.৫সেমি (0.4 মধ্যে 1.0 পর্যন্ত) পুরু হয়। খাদ্য হিসাবে এটি চীন, গুয়াতেমালা, এবং মেক্সিকোতে গ্রামীণ বাজারে বিক্রি করা হয়।
আহলা করলডেঙ্গা ইউনিয়ন

আহলা করলডেঙ্গা বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আহলা করলডেঙ্গা ইউনিয়নের আয়তন ৫,৫৪০ একর (২২.৪২ বর্গ কিলোমিটার)।
২০১১ সালের আদমশুমারি অনুযায়ী আহলা করলডেঙ্গা ইউনিয়নের মোট জনসংখ্যা ১৪,৮৬৪ জন। এর মধ্যে পুরুষ ৭,০৮৬ জন এবং মহিলা ৭,৭৭৮ জন। মোট পরিবার ৩,১৯৯টি।
বোয়ালখালী উপজেলার দক্ষিণ-পূর্বাংশ জুড়ে আহলা করলডেঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে সারোয়াতলী ইউনিয়ন ও আমুচিয়া ইউনিয়ন; উত্তরে আমুচিয়া ইউনিয়ন ও রাঙ্গুনিয়া উপজেলার সরফভাটা ইউনিয়ন; পূর্বে আমুচিয়া ইউনিয়ন ও রাঙ্গুনিয়া উপজেলার পদুয়া ইউনিয়ন এবং দক্ষিণে পটিয়া উপজেলার হাইদগাঁও ইউনিয়ন, কেলিশহর ইউনিয়ন ও ধলঘাট ইউনিয়ন অবস্থিত।
আহলা করলডেঙ্গা ইউনিয়ন বোয়ালখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আহলা করলডেঙ্গা ইউনিয়নের সাক্ষরতার হার ৫৩%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
আহলা করলডেঙ্গা ইউনিয়নে যোগাযোগের প্রধান প্রধান সড়কগুলো হল কালুরঘাট-ধোরলা সড়ক, শ্রীপুর-ধোরলা সড়ক এবং পটিয়া-ধোরলা সড়ক
প্রধান যোগাযোগ মাধ্যম সিএনজি চালিত অটোরিক্সা।
আহলা করলডেঙ্গা ইউনিয়নে ১৭টি মসজিদ, ১টি ঈদগাহ ও ৮টি মন্দির রয়েছে।
★ মেধস মুনির আশ্রম
দক্ষিণ ভূর্ষি ইউনিয়ন

দক্ষিণ ভূর্ষি বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
দক্ষিণ ভূর্ষি ইউনিয়নের আয়তন ১,৩০৭ একর (৫.২৯ বর্গ কিলোমিটার)।
২০১১ সালের আদমশুমারি অনুযায়ী দক্ষিণ ভূর্ষি ইউনিয়নের মোট জনসংখ্যা ৯,৭৩৮ জন। এর মধ্যে পুরুষ ৪,৮৫১ জন এবং মহিলা ৪,৮৮৭ জন। মোট পরিবার ১,৯৭৩টি।
পটিয়া উপজেলার উত্তরাংশে দক্ষিণ ভূর্ষি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পূর্বে কেলিশহর ইউনিয়ন ও ধলঘাট ইউনিয়ন, উত্তরে ধলঘাট ইউনিয়ন, পশ্চিমে ধলঘাট ইউনিয়ন ও জঙ্গলখাইন ইউনিয়ন এবং দক্ষিণে পটিয়া পৌরসভা অবস্থিত।
দক্ষিণ ভূর্ষি ইউনিয়ন পটিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
দক্ষিণ ভূর্ষি পটিয়া উপজেলার একটি ঐতিহ্যবাহী ইউনিয়ন। পটিয়া পৌরসভা গঠনের পূর্বে এ ইউনিয়নের নাম ছিল ১৩নং সুচক্রদণ্ডী ইউনিয়ন পরিষদ। ১৯৯০ সালে পৌরসভা সৃষ্টির কারণে মূল সুচক্রদণ্ডী গ্রামটি পৌরসভার অন্তর্ভুক্ত হওয়ায় ইউনিয়নের অন্য প্রধান গ্রামের নামানুসারে এটি ১৩নং দক্ষিণ ভূর্ষি ইউনিয়ন পরিষদ হিসেবে পরিচিতি লাভ করে।
কথিত আছে এ এলাকায় একসময় বহু সংখ্যক ঋষির বাসস্থান ছিল বিধায় এ স্থানের নাম হয় "ভূর্ষি"। ভূর্ষি এলাকার উত্তরাংশ কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়নে অবস্থিত, আর দক্ষিণ ভূর্ষি পটিয়া উপজেলার বর্তমানে আলাদা একটি ইউনিয়ন।
২০১১ সালের আদমশুমারি অনুযায়ী দক্ষিণ ভূর্ষি ইউনিয়নের সাক্ষরতার হার ৬৪.৩%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
দক্ষিণ ভূর্ষি ইউনিয়নে যোগাযোগের প্রধান সড়ক পটিয়া-ধরলা সড়ক। প্রধান যোগাযোগ মাধ্যম সিএনজি চালিত অটোরিক্সা।
চাঁন্দাশ ইউনিয়ন

চান্দাস ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৯।
মহাদেবপুর উপজেলা সদর হতে দক্ষিণ-পশ্চিম দিকে অবস্থিত এ ইউনিয়নের মোট আয়তন ৭৮২৫ একর বা ৩১.৬৭ বর্গকিলোমিটার। এর উত্তরে খাজুর ইউনয়ন, পূর্বে উত্তরগ্রাম ও সাফাপুর ইউনিয়ন, দক্ষিণে মান্দা উপজেলা এবং পশ্চিমে নিয়ামতপুর ইউনিয়ন।
চান্দাস ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চান্দাস ইউনিয়নের মোট জনসংখ্যা ছিল ২৬৫১৮ জন, যারা ৭০৪৪ টি পরিবারে বসবাস করে, যার মধ্যে পুরুষ হল ১৩১২১ জন এবং নারী হল ১৩৩৯৭ জন।
চান্দাস ইউনিয়নের গড় সাক্ষরতা হার ৫০.২%। তার মধ্যে নারী শিক্ষার হার ৪৮.২% এবং পুরুষ শিক্ষার হার ৫২.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
চান্দাস ইউনিয়নের অর্থনীতি মূলত কৃষি নির্ভর।
চেরাগপুর ইউনিয়ন

চেরাগপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৯।
মহাদেবপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ১০৩১১ একর বা ৪১.৭৩ বর্গকিলোমিটার। এর উত্তরে পত্নীতলা উপজেলা, পূর্বে বদলগাছি উপজেলা, দক্ষিণে ভীমপুর ও উত্তরগ্রাম ইউনিয়ন এবং পশ্চিমে রায়গাঁও ইউনিয়ন।
চেরাগপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চেরাগপুর ইউনিয়নের মোট জনসংখ্যা ছিল ২৩৯২৩ জন, যারা ৬১১২ টি পরিবারে বসবাস করে, যার মধ্যে পুরুষ হল ১২০০৪ জন এবং নারী হল ১১৯১৯ জন।
চেরাগপুর ইউনিয়নের গড় সাক্ষরতা হার ৫০.৬%। তার মধ্যে নারী শিক্ষার হার ৪৬.৯% এবং পুরুষ শিক্ষার হার ৫৪.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
চেরাগপুর ইউনিয়নের অর্থনীতি মূলত কৃষি নির্ভর।
জাতীয় চিকিৎসক দিবস

জাতীয় চিকিৎসক দিবস চিকিৎসা, সেবা এবং স্বাস্থ্য সুরক্ষার ক্ষেত্রে ডাক্তার রোগীর সম্পর্ক হচ্ছে অন্যতম প্রধান বিষয়। মার্কিন যুক্তরাষ্ট্র-তে দিবসটি পরিচিতি পায় ৩০ মার্চ ১৯৩৩ সালে। সেই অনুষ্ঠানেই প্রথম দিবসের স্বাস্থ্য সুরক্ষার ক্ষেত্রে ডাক্তার রোগীর সম্পর্কের ব্যাপারটি ব্যাপকভাবে আলোচিত হয়। 
মার্কিন রাষ্ট্রপতি জর্জ বুশ (সিনিয়র) ৩০ অক্টোবর ১৯৯০ সালে ৩০ মার্চকে জাতীয় চিকিৎসক দিবস পালনের জন্য আইন পাশ করেন। ভারতে এই দিনটি ১ জুলাই তারিখে কিংবদন্তি চিকিৎসক ও পশ্চিমবঙ্গের দ্বিতীয় মুখ্যমন্ত্রী ডাঃ বিধানচন্দ্র রায়ের (১ জুলাই, ১৮৮২ – ১ জুলাই, ১৯৬২) সম্মানার্থে পালন করা হয়। কিউবা তে ৩ ডিসেম্বর ও ইরানে ২৩ অগাস্ট এই দিনটি পালন করা হয়।
এনায়েতপুর ইউনিয়ন, মহাদেবপুর

এনায়েতপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৩৮।
মহাদেবপুর উপজেলা সদর হতে উত্তর দিকে অবস্থিত এ ইউনিয়নের মোট আয়তন ১১৪০৯ একর বা ৪৬.১৮ বর্গকিলোমিটার। এর উত্তরে পত্নীতলা উপজেলা, উত্তরে রায়গাঁও ইউনয়ন, দক্ষিণে মহাদেবপুর সদর, পশ্চিমে হাঁটুর ও খাজুরতলা ইউনিয়ন। এনায়েতপুর ইউনিয়নের পশ্চিম পাশ দিয়ে আত্রাই নদী বয়ে গেছে।
এনায়েতপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী এনায়েতপুর ইউনিয়নের মোট জনসংখ্যা ছিল ২৯৭৪৫ জন, যারা ৭৬৫৯ টি পরিবারে বসবাস করে, যার মধ্যে পুরুষ হল ১৪৭৮৮ জন এবং নারী হল ১৪৯৫৭ জন।
এনায়েতপুর ইউনিয়নের গড় সাক্ষরতা হার ৪৮.২%। তার মধ্যে নারী শিক্ষার হার ৪৫.৭% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
এনায়েতপুর ইউনিয়নের অর্থনীতি মূলত কৃষি নির্ভর।
আর্মি মেডিকেল কলেজ রংপুর

আর্মি মেডিকেল কলেজ রংপুর (আরএএমসি) বাংলাদেশের রংপুর জেলার একটি মেডিকেল কলেজ। এটি বাংলাদেশ সেনাবাহিনী দ্বারা পরিচালিত একটি বেসরকারি মেডিকেল কলেজ। বাংলাদেশ সেনাবাহিনী ২০১৪ সালে এটি প্রতিষ্ঠা করে। এটি বাংলাদেশ সশস্ত্র বাহিনীর দ্বারা পরিচালিত হয় ও এটি বাংলাদেশ ইউনিভার্সিটি অব প্রফেশনালস এর অধিভুক্ত কলেজ। বাংলাদেশ সেনাবাহিনীর মেডিকেল সৈন্যদলের মেজর জেনারেল কলেজের আদেশদানকারী। প্রতিবৎসর ৫০ জন করে ক্যাডেট ভর্তি করানো হয়।
স্বাস্থ্য ও পরিবার কল্যাণ মন্ত্রণালয় ১৮ সেপ্টেম্বর ২০১৪ সালে মেডিকেল কলেজের নীতিগত অনুমোদন দেয়। কলেজটি আর্মি মেডিকেল কলেজ হিসেবে পরিচিত। অনুমোদন পাওয়ার পরদিন জাতীয় দৈনিকে ও দ্বিতীয় দিনে ওয়েবসাইটে শিক্ষার্থী ভর্তির বিজ্ঞপ্তি দেওয়া হয়। ১০ জানুয়ারি ২০১৫ সালে প্রধানমন্ত্রী এমবিবিএস ২০১৪-১৫ শিক্ষাবর্ষের কার্যক্রম উদ্বোধন করেন। কলেজটি স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয়
ছাত্র ও ছাত্রীদের জন্য আলাদা আলাদা হোস্টেল সুবিধা আছে। হোস্টেল গুলোও রংপুর ক্যান্টনমেন্টের ভিতরে অবস্থিত। পরিচালনার জন্য ক্যাপ্টেন ও মেজর অফিসার নিয়োজিত আছেন। রাজনীতি সম্পূর্ণ নিষিদ্ধ। ক্যাডেটদের সম্পূর্ণ আর্মি পরিবেশে রাখা হয়। ক্যাডেটরা রংপুর ক্যান্টনমেন্টের অফিসার্স সুইমিং পুল এবং অফিসার্স জিমনেশিয়াম ব্যবহার করতে পারে।
ইলেক্ট্রা

গ্রিক পুরাণে ইলেক্ট্রা (; , "Ēlektra") ছিলেন রাজা আগামেমনন এবং রানি ক্লাইমেনেস্ত্রার কন্যা, আর্গোসের রাজকুমারি। তিনি তার ভাই ওরেস্তেসের সাথে যৌথ ভাবে মা ক্লাইমেনেস্ত্রা এবং সৎ পিতা আয়গিস্থোসকে হত্যার পরিকল্পনা করেন পিতৃহত্যার প্রতিশোধ নেওয়ার জন্য। 
ইলেক্ট্রা গ্রিক ট্র্যাজেডিগুলোর মধ্যে একজন অন্যতম জনপ্রিয় পৌরাণিক চরিত্র। তিনি দুইটি গ্রিক ট্র্যাজেডির প্রধানা চরিত্র, এগুলো যথাক্রমে সফোক্লিসের "ইলেক্ট্রা" এবং ইউরিপিদেসের "ইলেক্ট্রা"। ইস্কিলুস, আলফিয়েরি ভলতাইরে, হফম্যানস্থাল এবং ইউজিন ও'নিল প্রমুখের নাটকের কেন্দ্রীয় চরিত্র ইলেক্ট্রা। 
মনোবিজ্ঞানে ইলেক্ট্রা কমপ্লেক্সের নাম তারই নামানুসারে রাখা হয়েছে। 
ইলেক্ট্রার মাতা-পিতা ছিলেন রাজা আগামেমনন এবং রানি ক্লাইমেনেস্ত্রা। ইফিজিনিয়া এবং ক্রাইসোথেমিস ছিলেন তার বোন, এবং ওরেস্তেস ছিলেন তার ভাই। ইলিয়াদে হোমার ইলেক্ট্রাকে "Laodice" হিসেবে অভিহিত করেন। 
ক্লাইমেনেস্ত্রা এবং আয়গিস্থোস যখন ট্রোজান যুদ্ধ হতে সদ্য আগত আগামেমননকে হত্যা করে তখন ইলেক্ট্রা মাইসিনিয়াতে  উপস্থিত ছিলেন না। ক্লাইমেনেস্ত্রা তার স্বামীর প্রতি ক্রুদ্ধ ছিলেন কেননা আগামেমনন তাদের জ্যেষ্ঠ কন্যা ইফিজিনিয়াকে দেবী আর্টেমিসের কাছে উৎসর্গ করেন যাতে তিনি ট্রোজান যুদ্ধে যুদ্ধজাহাজ নির্বিঘ্নে পাঠাতে পারেন। যখন তিনি তার যুদ্ধ বন্দিনী কাসান্দ্রাকে এবং তাদের দুই যমজ পুত্র সন্তান নিয়ে দেশে ফিরে আসেন তখন ক্লাইমেনেস্ত্রা এবং আয়গিস্থোস অথবা দুজনের যে কোন একজন আগামেমননকে হত্যা করেন সাথে কাসান্দ্রাকেও। আট বছর পর ওরেস্তেস এথেন্স থেকে ইলেক্ট্রাকে দেশে নিয়ে আসে। (অডিসি,iii. ৩০৬; X. ৫৪২)।
পিন্দারের (পাইথিয়া, xi. ২৫) মতে ওরেস্তেসের প্রাণরক্ষা করেছিলেন তার ধাত্রীমাতা বা ইলেক্ট্রা এবং তাকে নেওয়া হয়েছিল পারনাসাস পর্বতের উপর ফ্যানোতে, যেখানে রাজা স্ত্রোফিয়াস তার দায়ভার নেন। যখন ওরেস্তেস ২০ বছর বয়সে পদার্পণ করেন তখন ডেলফির ঐশীবাণী তাকে ঘরে ফিরে পিতৃহত্যার প্রতিশোধ নিতে বলে।
ইস্কিলুসের মতে ওরেস্তেস আগামেমননের সৌধের সামনে ইলেক্ট্রার চেহারা দেখতে পান, যেখানে তারা উভয়ই মৃতের প্রতি কর্তব্য পালন করতে গিয়েছিলেন। উভয়ের পরিচয় হওয়ার পর তারা পরিকল্পনা করা শুরু করে কীভাবে ওরেস্তেস তাদের পিতৃহত্যার প্রতিশোধ নেবে। পরবর্তীতে ওরেস্তেস তার বন্ধু পাইলাদেস, রাজা স্ত্রোফিয়াস এবং আনাক্সিবিয়ার পুত্র, এর সাথে মিলে ক্লাইমেনেস্ত্রা এবং আয়গিস্থোসকে হত্যা করে। কিছু কিছু গল্পের মাধ্যমে জানা যায় ইলেক্ট্রাও এতে সাহায্য করে।
মৃত্যুর আগমুহূর্তে ক্লাইমেনেস্ত্রা ওরেস্তেসকে অভিশাপ দিয়ে যান।এরিনাইরা অথবা ফিউরিরা, যাদের দায়িত্ব পরিবারের প্রতি অন্যায়কারীদের শাস্তি দেওয়া, তাদের অত্যাচার দিয়ে এই অভিশাপ সফল করেছেন। তারা সবসময় ওরেস্তেসকে আত্মহত্যার জন্য প্ররোচিত করেছেন। ইলেক্ট্রা তাদের রোষের স্বীকার হননি। 
"ইফিজিনিয়া ইন তাউরিস" -এ ইউরিপিদেস কাহিনীটি অন্যভাবে বলেছেন। তার মতে ফিউরিরা ওরেস্তেসকে তাড়া করে নিয়ে গিয়েছিল তাউরিসে, কৃষ্ণ সাগরের উপর দিয়ে, যেখানে তার বোন ইফিজিনিয়াকে রাখা হয়েছিল। তাদের দেখা হয় যখন ওরেস্তেস এবং পাইলাদেসকে ইফিজিনিয়ার কাছে নিয়ে আসা হয় আর্টেমিসের কাছে উৎসর্গিত হওয়ার জন্য প্রস্তুত হতে। ইফিজিনিয়া, ওরেস্তেস এবং পাইলাদেস তাউরিস থেকে পালিয়ে আসেন। ভাই-বোনের পুনর্মিলন দেখে সন্তুষ্ট হয়ে ফিউরিরা শান্ত হন এবং তাদের শাস্তি বর্জন করেন। ইলেক্ট্রা পরে পাইলাদেসের সাথে বিবাহ-বন্ধনে আবদ্ধ হন। 
পরবর্তীতে ইলেক্ট্রা ফাইদেলস কে বিয়ে করেন।
পুস্তক-বিবরণী
হোক্কিয়েন ফ্রাইড রাইস

হোক্কিয়েন ফ্রাইড রাইস (; এর আরেক নাম ফুচিয়েন ফ্রাইড রাইস) হলো চীনা শৈলীর ওক ফ্রাইড রাইস, যা গণচীনের রেস্তোরাঁগুলোতে পাওয়া যায়। এই খাবারে ভাঁজা ভাতের সাথে ডিম এবং এক ধরনের ঘন সস মিশিয়ে দেওয়া হয়। সসে মাশরুম, মাংস এবং সবজি থাকতে পারে।  
এই খাবারের নামে "ফুজিয়ান" শব্দটি সংযুক্ত থাকলেও খাবারটি ফুচিয়েনে আবিষ্কৃত হয়নি। এই খাবারটি মূলত হংকংয়ের চীনা রেস্তোরাঁয় আবিষ্কৃত হয়েছিল।
দোচালা

দোচালা, বা এক বাংলা বাংলা অঞ্চলের মন্দির স্থাপত্যের একটি বিশেষ গঠনশৈলী। এই ধরনের মন্দিরে দুদিকে ঢালবিশিষ্ট বাঁকানো ছাদ দেওয়া হয়। 
একটি আয়তাকার মন্দিরগৃহের উপর ত্রিভুজাকার কোণ সৃষ্টি করা হয় এবং দুটি স্বতন্ত্র ঢালু অংশ মিলিত হয়ে ছাদের আকার ধারণ করে। ছাদের শীর্ষ
অংশ ও প্রান্ত দুটি একরবম বাঁশের ফ্রেমের সঙ্গে যুক্ত হয়। এই রীতির মন্দির খুব বেশি নয়। পশ্চিমবঙ্গের তুলনায় বাংলাদেশে এই রীতি বেশি দেখা যায়।
পটিয়া থানা

পটিয়া থানা বাংলাদেশের চট্টগ্রাম জেলার অন্তর্গত পটিয়া উপজেলার একটি থানা।
১৯৫০ সালে পটিয়া থানা গঠিত হয়। বর্তমানে পটিয়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম পটিয়া থানার আওতাধীন।
ঈশ্বরদী সরকারি কলেজ

ঈশ্বরদী সরকারি কলেজ বাংলাদেশের একটি উচ্চ মাধ্যমিক, স্নাতক এবং স্নাতকোত্তর স্তরের শিক্ষা প্রতিষ্ঠান।
মাধ্যমিক ও উচ্চ মাধ্যমিক উভয় পরীক্ষার পরে ফলাফলের ভিত্তিতে অনলাইনের মাধ্যমে আবেদন করতে হয়। তারপরে ফলাফল বিবেচনা করে ভর্তি প্রক্রিয়া করা হয়। এবং এটি জাতীয় বিশ্ববিদ্যালয়ের অধীনে পরিচালিত।
এই কলেজে মেধা তালিকা অনুসারে আসন সংখ্যা নির্বাচন করা হয়ে থাকে।মোট আসন সংখ্যা ৫৫২০।
নিজস্ব খেলার মাঠ থাকায় শিক্ষার্থীদের শারিরীক ও মানসিক বিকাশ ঘটানোর লক্ষে আন্তঃহাউজ ক্রিকেট, ফুটবল, ভলিবল ও ব্যাডমিন্টন খেলার আয়োজন করা হয়।
সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস ইন গাইড চালু আছে।
এই কলেজে একাদশ ও দ্বাদশ শ্রেণির পাশাপাশি জাতীয় বিশ্ববিদ্যালয়ের অধীনে বিএসএস এবং বিবিএস(পাশ) কোর্স চালু আছে। আগামীতে বিএ, বিএসসি(পাশ) এবং বিবিএ কোর্স চালু প্রক্রিয়াধীন আছে।
https://web.archive.org/web/20190830090853/http://www.igc.edu.bd/
মোহাম্মদ আবদুল গণি

মো. আবদুল গণি (জন্ম: ১৯২৮ - মৃত্যু: ৩১ মার্চ, ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মো. আবদুল গণির জন্ম নোয়াখালী জেলার সোনাইমুড়ি উপজেলার নাটেশ্বর ইউনিয়নের মীর্জানগর গ্রামে। তার বাবার নাম আহমেদউল্যা বেপারী এবং মায়ের নাম হাজেরা খাতুন। তার স্ত্রীর নাম জাহানারা বেগম। তাদের চার ছেলে ও তিন মেয়ে। 
ইপিআরে চাকরি করতেন মো. আবদুল গণি। ১৯৭১ সালে কর্মরত ছিলেন সিলেট ইপিআর হেডকোয়ার্টারের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ৫ নম্বর সেক্টরে। জৈন্তাপুর, হরিপুর, রাধানগর, জাফলং, গোয়াইনঘাটসহ আরও কয়েকটি স্থানে সাহসিকতার সঙ্গে যুদ্ধ করেন। ২৩ অক্টোবর নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট গোয়াইনঘাটে পাকিস্তান সেনাবাহিনীর অবস্থানে আক্রমণ করে। এই আক্রমণে ৫ নম্বর সেক্টরের মুক্তিযোদ্ধারাও সহযোগী হিসেবে অংশ নেন। কয়েক দিন ধরে সেখানে যুদ্ধ চলে। এ যুদ্ধের কিছুদিন আগে মো. আবদুল গণি একদল মুক্তিযোদ্ধাকে সঙ্গে নিয়ে রাতের অন্ধকারে ভারত থেকে বাংলাদেশের ভেতরে এসে গোয়াইনঘাটের ভাঙা সেতুতে অবস্থানরত পাকিস্তানি সেনাদের ওপর আক্রমণ করে তাদের ব্যাপক ক্ষয়ক্ষতি করতে সক্ষম হন। এই যুদ্ধে মুক্তিযোদ্ধাদের কোনো ক্ষয়ক্ষতি হয়নি। যুদ্ধের পর তারা মো. আবদুল গণির নেতৃত্বে নিরাপদে ভারতের ক্যাম্পে ফিরে যান।
১৯৭১ সালে সিলেট জেলার জৈন্তাপুর উপজেলার অন্তর্গত তামাবিলের ভারত-বাংলাদেশ সীমান্তে ক্ষিপ্রগতিতে পাকিস্তান সেনাবাহিনীর অবস্থানে আক্রমণ চালায় একদল মুক্তিযোদ্ধা। তারা কয়েকটি দলে বিভক্ত ছিলেন। একটি ক্ষুদ্র দলের নেতৃত্বে ছিলেন মো. আবদুল গণি। মুহূর্তেই শুরু হয়ে গেল তুমুল যুদ্ধ। প্রচণ্ড আক্রমণে দিশেহারা পাকিস্তানি সেনারা ক্যাম্প ছেড়ে পালাতে শুরু করল। কয়েক ঘণ্টা যুদ্ধের পর মুক্তিবাহিনীর দখলে এল পাকিস্তান সেনাবাহিনীর অগ্রবর্তী ঘাঁটি। 
তামাবিলের ওপর দিয়ে সিলেট-তামাবিল-ডাউকি-শিলং সড়ক। ভারতের আসাম, মেঘালয়, মণিপুর, নাগাল্যান্ড, মিজোরামের সঙ্গে স্থলপথে ব্যবসা-বাণিজ্য ও যাতায়াতের যোগাযোগের মাধ্যম ওই সড়কপথ। মুক্তিযুদ্ধ শুরু হলে বৃহত্তর সিলেট অঞ্চলের এক দল মুক্তিযোদ্ধা প্রতিরোধযুদ্ধ শেষে সমবেত হন তামাবিলে। ১ মে পাকিস্তান সেনাবাহিনী আকস্মিকভাবে তামাবিলে আক্রমণ করে। মুক্তিযোদ্ধারা বিপুল বিক্রমে প্রতিরোধের চেষ্টা করেও ব্যর্থ হন। পাকিস্তানি সেনারা তামাবিল দখল করে নেয়। মুক্তিযোদ্ধারা সীমান্ত অতিক্রম করে ভারতে অবস্থান নেন। কয়েকদিন পর ৫ মে মুক্তিযোদ্ধারা সংগঠিত হয়ে তামাবিলে পাকিস্তানি সেনাবাহিনীর অবস্থানে আক্রমণ চালান। মুক্তিযোদ্ধারা অধিকাংশই ছিলেন ইপিআর সদস্য। এই আক্রমণে সার্বিক নেতৃত্ব দেন ক্যাপ্টেন মোতালিব, সুবেদার মেজর বি আর চৌধুরী, সুবেদার মজিবুর রহমান। একটি দলের নেতৃত্ব দেন মো. আবদুল গণি। সেদিন মুক্তিযোদ্ধাদের প্রচণ্ড আক্রমণে পাকিস্তানি সেনারা দিশেহারা হয়ে পড়ে। অসংখ্য পাকিস্তানি সেনা হতাহত হয়। এরপর পাকিস্তানি সেনারা তামাবিল থেকে পালিয়ে যায়। ওই যুদ্ধে মো. আবদুল গণি যথেষ্ট সাহস ও বীরত্বের পরিচয় দেন। মুক্তিযোদ্ধারা তামাবিল দখল করেন। অনেক দিন তামাবিল তাদের দখলেই ছিল।
দ্য বাই বাই ম্যান

দ্য বাই বাই ম্যান ২০১৭ সালে মুক্তিপ্রাপ্ত একটি মার্কিন অতিপ্রাকৃত হরর চলচ্চিত্র। এটি পরিচালনা করেছেন স্টেসি টাইটেল আর এর গল্প লিখেছেন জোনাথন পেনার। গল্পটি রবার্ট ড্যামন শ্নেক রচিত "দ্য প্রেসিডেন্ট'স ভ্যাম্পায়ার" নামক বইয়ের "দ্য ব্রীজ টু বডি আইল্যান্ড" শীর্ষক অধ্যায়ের উপর ভিত্তি করে লেখা হয়েছে। চলচ্চিত্রটিতে অভিনয় করেছেন ডগলাস স্মিথ, লুসিয়েন ল্যাভিসকাউন্ট, ক্রেসিডা বোনাস, ডগ জোন্স, ক্যারি-অ্যানে মস, ফ্যায়ি ডোনাওয়ে ও জেনা ক্যানেল।
চলচ্চিত্রটির ধারণকার্য শুরু হয় ২০১৫ সালের ২ নভেম্বর ওহাইওর ক্লেভিল্যান্ডে। অত:পর ২০১৭ সালের ১৩ জানুয়ারি এসটিএক্স এন্টারটেইনমেন্ট এটি মার্কিন যুক্তরাষ্ট্রে মুক্তি দেয়। মুক্তি পাবার পর এটি মূলত নেতিবাচক প্রতিক্রিয়া লাভ করে। চলচ্চিত্রটি নির্মাণে ব্যয় হয়েছে ৭৪ লক্ষ মার্কিন ডলার আর এটি আয় করেছে ২ কোটি ৪৬ লক্ষ মার্কিন ডলার।
লিডা (পুরাণ)

গ্রিক পুরাণ অনুসারে লিডা (/ˈliːdə, ˈleɪ-/; Greek: Λήδα [lɛ͜ɛ́da͜a]) ছিলেন আয়েতোলিয়ান রাজা থেস্তিয়াসের কন্যা এবং স্পার্টার রাজা তাইন্দারেউসের স্ত্রী। তার কাহিনী রেনেসাঁর জনপ্রিয় মোটিফ এবং পরবর্তীতে চিত্র লিডা অ্যান্ড দ্য সোয়ান  এর জন্ম দেয়। তিনি হেলেন (Ἑλένη), ক্লাইমেনেস্ত্রা (Κλυταιμνήστρα), এবং ক্যাস্টর ও পোলাক্স (Κάστωρ καὶ Πολυδεύκης) এর মা ছিলেন 
জিউস লিডার প্রশংসক ছিলেন, তিনি লিডাকে মরাল রূপে আকর্ষিত করেছিলেন। তিনি মরাল হয়ে ঈগলের থেকে আশ্রয় খোঁজার ছলে লিডার বাহুতে লুটিয়ে পড়েন। যে রাতে জিউস লিডার সাথে মিলিত হন সেই রাতে তাইন্দারেউসও লিডার সাথে মিলিত হন, ফলে লিডা দুইটি ডিম প্রসব করেন। একটি থেকে হেলেন এবং ক্লাইমেনেস্ত্রা জন্ম নেন অপরটি থেকে জন্ম নেন ক্যাস্টর এবং পোলাক্স। এই চার জনের মধ্যে কে জিউসের সন্তান ার কে তাইন্দারেউসের সন্তান তা কোথাও পরিষ্কার ভাবে উল্লেখিত হয়নি। এমনকি কোন সন্তান মরণশীল বা অমর, মানুষ বা অর্ধ-দৈব টাও কোথাও বলা হয়নি। তবে  কোন কোন জায়গায় ক্যাস্টর এবং পোলাক্সকে অমর বলা হয় আবার কোন কোন জায়গায় শুধু পোলাক্সকেই অমর বলা হয়। আবার এটাও সবসময় বলা হয় যে, হেলেন জিউসের কন্যা। 
তাইন্দারেউসের ঔরসে লিডার আরও তিনটি কন্যা ছিলঃ তিমান্দ্রা (Τιμάνδρα), ফোয়েবে (Φοίβη), এবং ফিলোনি (Φιλονόη)। 
হোমারের ইলিয়াদে হেলেন যখন ট্রয়ের দেয়াল থেকে নিচে তাকিয়ে আকিয়ানদের দেখছিলেন তখন তিনি ভাবছিলেন তার ভাইয়েরা কোথায়। কথক জানান যে ততক্ষণে তারা দুজনই মৃত্যুবরণ করেছেন এবং তাদেরকে তাদের মাতৃভূমি লাসেডিমনে সমাহিত করা হয়েছে। এভাবে হোমার জানা যে তার দুজনই মরণশীল ছিলেন। 
অন্য এক উৎস থেকে জানা যায় হেলেনের মা ছিলেন নেমেসিস (Νέμεσις), এবং তিনিও জিউসের মরাল রূপের সাথে মিলনের ফলে হেলেনকে গর্ভে ধারণ করেন। এক রাখাল তার প্রসবকৃত ডিম কুড়িয়ে পায় এবং তা লিডাকে দেয়। লিডা সেই ডিম একটি  সিন্দুকে রেখে ফোটায়, যখন হেলেনের জন্ম হয় তখন তাকে নিজের সন্তান হিসেবে গ্রহণ করে। জিউস হেলেনের জন্মকে স্মরণীয় করে রাখতে আকাশে একটি মরাল আকৃতির তারকামণ্ডলী সৃষ্টি করেন, যার নাম সিগনাস (Κύκνος)। 
"লিডা এবং মরাল" ও "লিডা এবং ডিম" প্রাচীন চারুকলার ক্ষেত্রে এক বিশেষ অনুপ্রেরণা ছিল। পরবর্তী কালেও এটি উৎসাহের একটি বিশেষ উৎস হিসেবে গণ্য হয়েছে। এই কাহিনীই উইলিয়াম বাটলার ইয়েটস  এর কবিতা  Leda and the Swan বিষয়বস্তু।
তাইন্দারেউস

গ্রিক পুরাণ মতে তাইন্দারেউস  ( ) ছিলেন একজন স্পার্টান রাজা, তার পিতা ওয়েবালুস (বা পেরিয়েরেস) এবং মাতা গর্গোফোন (বা বাতিয়া), লিডার স্বামী, ক্যাস্টর, ক্লাইমেনেস্ত্রা, তিমান্দ্রা, ফোয়েবে ফিলোনের পিতা এবং ট্রয়ের হেলেন এবং পোলাক্সের সৎ পিতা।
তাইন্দারেউসের হিপ্পোকুন নামের এক ভাই ছিল, যে তার কাছ থেকে ক্ষমতা ছিনিয়ে তাকে নির্বাসিত করেছিল। তিনি হেরাক্লেসের সাহায্যে পুনরায় সিংহাসন আরোহণ করেন। এই হেরাক্লেস হিপ্পোকুন এবং তার পুত্রদের হত্যা করেন। তাইন্দারেউসের আরেক ভাইয়ের নাম ইকারিয়াস, তিনি পেনেলোপের পিতা।  
তাইন্দারেউসের স্ত্রী লিডা জিউসের দ্বারা আকর্ষিত হয়েছিলেন, যিনি নিজেকে মরালের ছদ্মবেশে সজ্জিত করেছিলেন। তিনি দুইটি ডিম প্রসব করেন, যার প্রত্যেকটি থেকে দুইটি করে শিশু জন্ম নেয়।
যখন থিয়েস্তেস মাইসিনির ক্ষমতা দখল করেন তখন মাইসিনির দুই নির্বাসিত রাজকুমার আগামেমনন এবং মেনেলাউস স্পার্টায় আশ্রয় নিয়েছিলেন এবং বেশ কয়েক বছর সেখানেই ছিলেন। একসময় রাজকুমারদ্বয় তাইন্দেরাসের দুই মেয়েকে বিয়ে করেন।
হেলেন ছিলেন পৃথিবীর সবচেয়ে সুন্দরী রমণী। যখন তিনি বিবাহযোগ্যা হলেন তখন অনেক গ্রিক রাজা এবং রাজকুমার তাকে বিয়ের প্রস্তাব পাঠান। তাদের মধ্যে ছিলেন ওডিসিউস, আজ্যাক্স দ্য গ্রেট, দায়োমিদেস, ইডোমেনিউস এবং মেনেলাউস ও আগামেমনন। এদের মধ্যে ওডিসিউস ছাড়া বাকি সকলে বহুমূল্যবান উপহারসামগ্রী নিয়ে এসেছিলেন সাথে করে। হেলেনের প্রিয়পাত্র ছিলেন মেনেলাউস, যিনি নিজে আসেননি। তার ভাই আগামেমনন এসেছিল তার পক্ষ থেকে এবং আগামেমনন নিজে হেলেনের সৎ বোন ক্লাইমেনেস্ত্রাকে বিয়ে করেন।  
তাইন্দারেউস পাণিপ্রার্থীদের আনা কোন উপহার স্বীকারও করতে চাচ্ছিলেন না, আবার তাদের ফিরিয়েও দিতে চাচ্ছিলেন না। ওডিসিউস তার এই সমস্যার সমাধান করে দেওয়ার প্রস্তাব দেন পেনেলোপেকে বিয়ে করার শর্তে। তাইন্দারেউস তৎক্ষণাৎ তার প্রস্তাবে রাজি হয়ে যান। ওডিসিউস এই বুদ্ধি দেন যে, সকল পাণিপ্রার্থীদের সিদ্ধান্ত গ্রহণের আগে শপথ করানো হোক যে, তাদের মধ্যে যে নির্বাচিত বরের বিরুদ্ধে যাবে সবাই তাকে প্রতিরোধ করে বরকে সমর্থন জানাবে। এই পরিকল্পনা কাজে লাগে এবং হেলেনের বিয়ে নির্বিঘ্নে মেনেলাউসের সাথে সম্পন্ন হয়। পরবর্তীতে তাইন্দারেউস মেয়ের জামাইয়ের জন্য অবসর গ্রহণ করেন এবং মেনেলাউস রাজা হন। 
কিছু বছর পর প্যারিস নামের এক ট্রোজান রাজকুমার হেলেনকে বিয়ে করতে আসে যাকে আফ্রোদিতি হেলেনকে দেওয়ার প্রতিজ্ঞা করেছিলেন। হেলেন মেনেলাউস এবং নিজ ৯ বছর বয়সী মেয়ে হারমাইওনিকে ফেলে প্যারিসের সাথে ট্রয় চলে যান, হয়তো হেলেন তাকে ভালোবেসে ফেলেছিলেন, হয়তো প্যারিস হেলেনকে অপহরণ করেছিল। মেনেলাউস হেলেনের পাণিপ্রার্থীদের তাদের প্রতিজ্ঞার কথা মনে করিয়ে একত্র করেন হেলেনকে উদ্ধার করতে। শুরু হয় ট্রোজান যুদ্ধ।
 ইউরিপিদেসের ওরেস্তেস অনুসারে, তাইন্দারেউস মেনেলাউসের ফিরে আসা পর্যন্ত বেঁচে ছিলেন এবং নিজের নাতি ওরেস্তেসকে মাতৃহত্যার দায়ে মৃত্যুদণ্ড দেওয়ার ব্যবস্থা করছিলেন। আবার কিছু কিছু জায়গায় দেখা যায় তিনি ট্রোজান যুদ্ধ চলাকালে মৃত্যুবরণ করেন।
জেমিনি ৮

জেমিনি ৮ (officially Gemini VIII) হল নাসার জেমিনি প্রোজেক্টের ষষ্ঠ মনুষ্যবাহী মহাকাশ অভিযান ৷ এই অভিযানে প্রথম ডকিংসহ দুইটি মহাকাশযান অরবিটে পরিচালনা করা হয়, কিন্তু প্রথমটার মহাকাশে সিস্টেম ফেইলর ঘটে যার কারণে মহাকাশযাত্রীদের জীবন সংকটে পড়ে এবং জরুরী ভিত্তিতে মহাকাশ অভিযান সমাপ্তি ঘোষণা করা হয় ৷ যাত্রীরা নিরাপদে পৃথিবীতে ফিরে আসেন ৷ এমন ঘটনা অ্যাপোলো ১৩ এর সময়ও ঘটেছিল ৷ এটা ছিল বারোতম মহাকাশযান ও সমগ্র মহাকাশ অভিযান এর মধ্যে(এক্স-১৫ সহ) বাইশতম মহাকাশ অভিযান। কমান্ড পাইলট নীল আর্মস্ট্রং এর অভিযানকে বিশেষভাবে চিহ্নিত করা হয় কারণ এটা ছিল ২য় বার যখন কোন ইউএস সিভিলিওন মহাকাশে যাত্রা করলো । আর্মস্ট্রং ১৯৬০ সালে "ইউএস স্টেটস নাভাল রিজার্ভ" থেকে পদত্যাগ করেন । সোভিয়েত ইউনিয়ন থেকে প্রথম সিভিলিওন হিসেবে ভ্যালেন্টিনা তেরেস্কভা জুন ১৬, ১৯৬৩ সালে ভস্টক-৬ মহাকাশযানে মহাকাশ যাত্রা করেন ।
মার্চ ১৬, ১৯৬৬
"জেমিনি ৮" মূলত তিনদিনের অভিযান ছিল । মহাকাশযান নিক্ষেপের পর কক্ষপথে, যখন এটি চতুর্থবারের মত কক্ষপথে ঘুরছে তখন নিদ্দির্ষ্ট মিলনস্থানে পৌছায় এবং অ্যজেনা টারগেট যানের সাথে ডকিং সংযোগ ঘটানো হয় ৷ অ্যজেনা টার্গেট যানটি জিমিনি ৮ এর পূর্বেই নিক্ষিপ্ত হয় যা বৃত্তাকার কক্ষপথে ছিল ৷ মহাকাশবিজ্ঞানের ইতিহাসে এটা ছিল প্রথম ডকিং ৷ চারটি আলাদা ডকিং পরিকল্পনা করা হয়েছিল ৷ প্রথমবারের মত ডকিং অবস্থায় , পাইলট ডেভিড স্কট প্রায় দুইঘণ্টা দশ মিনিট (এক্সট্রা ভেকুলার অ্যাকটিভিটি) (ইভিএ) উচ্চাশার সাথে নিয়ন্ত্রণ করেন ৷ এর পুর্বে এডওয়ার্ড হিগিনস্ হোয়াইট সর্বপ্রথম ১৯৬৫ জিমিনি ৪ অভিযানে মহাকাশে চলাফেরা করেন ৷
পাঁচ মাস পূর্বেই , নাসা জিমিনি ৬ অভিযানে অ্যজেনা টারগেট যান নিক্ষেপ করে ৷ কিন্তু অ্যাজেনা টার্গেট যানটিতে যান্ত্রিক গোলযোগের কারণে এটা নিক্ষেপের জন্য অন্য কার্যদিন ঘোষণা করা হয় ৷ জিমিনি ৮ অভিযানে যানটি খুব সুন্দরভাবে কাজ করে ৷ অ্যজেনা যানটি নিজেনিজেই ২৯৮ কি.মি বৃত্তাকার পথে ঘোরে ও ডকিংয়ের জন্য নিদ্দির্ষ্ট স্থানে অবস্থান করে ৷ জিমিনি মহাকাশযানটি ১৬০ বাই ২৭২ অরবিটে নিক্ষিপ্ত হয়েছিল মার্চ ১৬, ১৯৬৬ সালে ৷
শ্রী ভেঙ্কটেশ্বর জুওলজিক্যাল পার্ক

শ্রী ভেঙ্কটেশ্বর জুওলজিক্যাল পার্ক ভারতের অন্ধ্রপ্রদেশ রাজ্যের তিরুপতি শহরে অবস্থিত একটি জুওলজিক্যাল পার্ক।
এই জুওলজিক্যাল পার্কটি ১৯৮৭ খ্রিস্টাব্দের ২৯ সেপ্টেম্বর স্থাপিত হয়। এটি ৫৫৩২ একর (২২ বর্গকিমি) স্থান জুড়ে অবস্থিত। এটি এশিয়া মহাদেশের দ্বিতীয় বৃহত্তম জুওলজিক্যাল পার্ক।
কর্নেল নীলাদ্রি সরকার

কর্নেল নীলাদ্রি সরকার একটি জনপ্রিয় বাংলা সাহিত্যের গোয়েন্দা চরিত্র যার স্রষ্টা বাঙালি সাহিত্যিক সৈয়দ মুস্তাফা সিরাজ।
প্রথমে সিরাজ চরিত্রটি প্রাপ্তবয়স্কদের জন্যে সৃষ্টি করলেও পরে কিশোরদের জন্যেও প্রচুর কর্নেল কাহিনী লেখেন। প্রথম কর্নেল কাহিনী ১৯৭০ সালে অমৃত পত্রিকায় বের হয়। সেটির নাম ছিল "ছায়া পড়ে"। আনন্দমেলা পত্রিকায় কিশোরদের কর্নেল কাহিনী প্রকাশিত হয়। এরপরে নবকল্লোল, কিশোর ভারতী, শুকতারা ইত্যাদি পত্রিকায় তার গল্প নিয়মিত প্রকাশ হতো। কর্নেলের আত্মকথা 'কর্নেলের জার্নাল থেকে' নামে কাহিনীগুলিও গোয়েন্দা গল্প। পাহাড় জঙ্গলে পাখি ও গাছপালার সন্ধানে তিনি বিভিন্ন জায়গায় যান। তার অন্যতম সঙ্গী সাংবাদিক জয়ন্ত। জয়ন্ত বহু ক্ষেত্রে কর্নেলের সঙ্গী হয়। তার কর্মক্ষেত্র দৈনিক সত্যসেবক পত্রিকা। কর্নেলের অন্যতম ভক্ত গোয়েন্দা হালদারমশাই। যার আসল নাম কৃতান্ত কুমার হালদার। তিনি হঠকারী প্রকৃতির মানুষ। বাঙাল ভাষায় কথা বলেন। পুলিশের চাকরি থেকে অবসর নিয়ে গোয়েন্দা এজেন্সি খুলেছেন। প্রায়ই কর্নেলের সঙ্গী হন নানা অভিযানে। কর্নেলের আবাসস্থল কলকাতার ইলিয়ট রোড।
কর্নেল নীলাদ্রি সরকার চরিত্রটি সৈয়দ মুস্তাফা সিরাজ সৃষ্টি করেছিলেন একজন প্রকৃতিপ্রেমিক হিসেবে। তিনি একজন অবসরপ্রাপ্ত সেনাবাহিনীর কর্নেল যাঁর নেশা প্রকৃতির ছবি তোলা, পাখি দেখা এবং গাছ-গাছড়ার সন্ধানে খুঁজে বেড়ানো। তিনি নিজেকে নেচারিস্ট হিসেবে পরিচয় দিতে ভালবাসেন। পেশায় গোয়েন্দা নন কিন্তু ইচ্ছা এবং অনিচ্ছাকৃত ভাবে রহস্যে জড়িয়ে পড়লে তার সমাধান করেন। যেহেতু তিনি সেনাবাহিনী থেকে অবসরপ্রাপ্ত অফিসার, তাই দুর্গম এলাকায় যাওয়ার মতো সহিষ্ণু শরীর আর প্রশিক্ষণ দুই-ই তার আছে। ফাদার ক্রিস্টমাসের মতো চেহারা (উচ্চতা, সাদা দাড়ি, টাক), মধুর ব্যবহার, দুর্জয় সাহস, বিপুল শারীরিক শক্তি, দেশে-বিদেশে নানা ঘটনায় জড়িয়ে পড়ার ফলে ব্যবহারিক উপায়ে লব্ধ বহু ভাষায় জ্ঞান, প্রচুর পড়ার অভ্যাস, আর ছেলেমানুষি কৌতূহলও তার আছে। কর্নেল একজন রসিক মানুষ। তার চাকরের নাম ষষ্ঠীচরন। সে কর্নেলকে বাবামশাই বলে সম্বোধন করে। কর্নেল কফি খেতে ভালবাসেন।
কর্নেলকে নিয়ে সৈয়দ মুস্তাফা সিরাজ ছোটদের ও বড়দের জন্য অসংখ্য ছোটগল্প আর উপন্যাস লিখেছেন।সেগুলির মধ্যে কয়েকটি উল্লেখযোগ্য রচনা হলো:
দীপক চ্যাটার্জী (গোয়েন্দা)

দীপক চ্যাটার্জী বাংলা সাহিত্যের একটি জনপ্রিয় কাল্পনিক গোয়েন্দা চরিত্র যার স্রষ্টা সমরেন্দ্রনাথ পান্ডে ওরফে শ্রী স্বপনকুমার।
পঞ্চাশের দশকে শুরু হওয়া, শ্রী স্বপনকুমার লিখিত দীপক চ্যাটার্জীর গোয়েন্দা সিরিজ তৎকালীন পাঠক মহলে অত্যন্ত জনপ্রিয়তা ও সাফল্য পেয়েছিল। বাংলা সাহিত্যে গোয়েন্দা চরিত্রগুলির অন্যতম দীপক সাধারনভাবে বাংলা গোয়েন্দা কাহিনীর জগতে অকুলীন ও পাল্প ফিকশন হিসেবে খ্যাত। যদিও তিন, চার দশক ধরে দীপকের কাহিনীর বই বাজারে তীব্র চাহিদা হয়। বটতলার বই হিসেবে খ্যাত হলেও জনপ্রিয়তা এবং বিক্রিতে দীপক চ্যাটার্জী সবার উপরে ছিলেন। তার সহকারীর নাম রতনলাল। তার শত্রুরা ছিল ড্রাগন, কালো নেকড়ে, মিসট্রিম্যান, কেউ আবার বাজপাখি। দীপককে অনেক জায়গায় প্রায় হাস্যকরভাবে অতিমানবের আকার দিয়েছেন লেখক, সে সবরকম প্রতিকূল পরিস্থিতি ও বিপদের জাল কেটে বেরিয়ে আসে এবং অপরাধীকে পরাস্ত করে। দীপক অন্ধকারে লক্ষ্যভেদে, যুযুৎসু, তলোয়ার চালনায়, ছদ্মবেশ নিতে সিদ্ধহস্ত। এই বর্ণনায় নানা অবাস্তব তথ্য ও ফাঁক থাকা সত্বেও গল্পগুলি পাঠকদের কাছে গ্রহণযোগ্য হয়েছিল।
দীপক চ্যাটার্জী নামক গোয়েন্দার সৃষ্টিকর্তার আসল নাম সমরেন্দ্র নাথ পাণ্ডে বা এস এন পান্ডে। তিনি আর জি কর ন্যাশনাল মেডিকেল কলেজ ও হাসপাতালে ডাক্তারি পড়তেন। এস এন পান্ডের নামে চিকিৎসা বিদ্যার ওপরেও বই আছে একাধিক। স্বপনকুমার নামে এই রহস্য-রোমাঞ্চ কাহিনীগুলি তিনি লিখতেন। আবার তিনি শ্রীভৃগু নামেও জ্যোতিষ মহলে খ্যাত ছিলেন।
দীপক গোয়েন্দার 'বাজপাখি সিরিজ', 'রহস্য কুহেলিকা সিরিজ’ ‘ক্রাইম ওয়ার্ল্ড সিরিজ’, 'কালরুদ্র সিরিজ', 'রাজেশ সিরিজ', 'ড্রাগন সিরিজ’ 'বিশ্বচক্র সিরিজ' আর ‘কালনাগিনী সিরিজ' ইত্যাদি নিয়ে প্রায় ২০ টি সিরিজে বের হয়। কোনো কোনো সিরিজে একশোর কাছাকাছি গোয়েন্দা কাহিনী লেখেন স্বপনকুমার এই গোয়েন্দাকে নিয়ে।আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত ( কলেজ স্ট্রিট বইপাড়ায় কেষ্টবাবু নামে খ্যাত ছিলেন) প্রকাশ করেন গোয়েন্দা নায়ক দীপক চ্যাটার্জির সিরিজ৷ প্রকাশিত হতো ছোট চটি বই আকারে প্রতিমাসে একটা করে, দাম ছিল সস্তা, মাত্র চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। কাহিনীর অনেক জায়গাই বর্নিত হয় দেশে বা বিদেশে। রেঙ্গুন সহ বার্মাদেশের বিভিন্ন জায়গা বারংবার ঘুরে ফিরে এসেছে দীপকের সিরিজে। বইগুলির প্রচ্ছদ অঙ্কন কর‍তেন বিখ্যাত কমিকস চিত্রকর ও কার্টুনিস্ট নারায়ণ দেবনাথ।
অরুণোদয় সিং

অরুণোদয় সিং (জন্ম: ১৭ ফেব্রুয়ারি, ১৯৮৩) হলেন একজন ভারতীয় চলচ্চিত্র অভিনেতা। তার প্রথম অভিনীত সিনেমা ছিল সিকান্দার ২০০৯ সালে মুক্তি পায়। এরপর অরুণোদয়কে  সুধীর মিশ্র'র ইয়েহ শালী জিন্দেগী (২০১১), পূজা ভাটের "জিস্‌ম ২" (২০১২), ডেভিড ধাওয়ানের "ম্যায় তেরা হিরো" (২০১৪), "মহেঞ্জো দারো" (২০১৬) এবং থ্রিলার চলচ্চিত্র "পিৎজা" তে দেখা গেছে। 
অরুণোদয় ১৯৮৩ সালের ১৭ ফেব্রুয়ারি জন্মগ্রহণ করেন ভারতের মধ্যপ্রদেশ রাজ্যের সিধি জেলার চুরহাতে। তারা প্রপিতামহ অর্জুন সিং ছিলেন ভারতীয় রাজনীতিবিদ এবং মধ্য প্রদেশের মুখ্যমন্ত্রী।
২০০৯ সালে সিকান্দারে অভিনয়ের মাধ্যমে অরুনোদয়ের চলচ্চিত্র জীবন শুরু হয়।
দিনো মোরিয়া

দিনো মোরিয়া (জন্ম: ৯ ডিসেম্বর, ১৯৭৫) হলেন একজন ভারতীয় মডেল ও অভিনেতা, যিনি বলিউড চলচ্চিত্রে অভিনয় করেন।
১৯৯৬ থেকে ২০০২ সাল পর্যন্ত মোরিয়া অভিনেত্রী বিপাশা বসুর সংগে সম্পর্কে আবদ্ধ ছিলেন।
দিনো মোরিয়া ভারতের ব্যাংগালরে জন্মগ্রহণ করেন, তার পিতা ইতালিয় এবং মা ভারতীয়। তিন ভাইয়ের মধ্যে তিনি মেজো। তার বড় ভাইয়ের নাম নিকোলো মরিয়া এবং ছোট ভাইয়ের নাম সান্তিনো মোরিয়া। তার পরিবার ১৯৯৬ সালে কর্ণাটকের ব্যাংগালরে চলে আসে। প্রথমদিকে তিনি ব্যাঙ্গালোরের ব্যাঙ্গালোর সামরিক বিদ্যালয়ে অধ্যায়ন করেন। ব্যাঙ্গালোরের সেন্ট জোসেফ কলেজ থেকে স্নাতক হন। তিনি ক্লারেন্স হাই স্কুলেও পড়াশুনা করেন। ফ্যাশন কোম্পানীতে মডেল হিসেবে কাজ করার পরে তিনি নজড় কাড়েন এবং চলচ্চিত্রে অভিনয়ের প্রস্তাব পান।
মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের আপাতবাস্তব টেলিভিশন অনুষ্ঠান খাতোরো কি খিলাড়ি তে তিনি প্রতিযোগী হিসেবে অংশ নেন।
ট্রাক রপ্তানি অনুযায়ী দেশের তালিকা

নিচের তালিকাটি হচ্ছে ট্রাক রপ্তানিকারক দেশ গুলোর তালিকা। তথ্যটি ২০১২ এর। অর্থের পরিমাণ মার্কিন ডলার-এ দেখানো হলো। তথ্যটি দি অবজারভেটরি অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷
atlas.media.mit.edu - অভজারভেটরী অফ ইকোনমিক কমপ্লেক্সিটি - যেসব দেশ ট্রাক রপ্তানি করে। (২০১২)
আন্দামান শ্যামাপাখি

আন্দামান শ্যামাপাখি ("Copsychus albiventris") হল মাসসিকাপিডি পরিবারের একটি পাখি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) পাখি। পূর্বে একে ধলাকোমর শ্যামার উপপ্রজাতি হিসাবে গণ্য করা হত।
এদের প্রাকৃতিক বাসস্থান হল ক্রান্তীয় ও উপক্রান্তীয় শুষ্ক বনাঞ্চল অথবা আর্দ্র নিম্নভূমি অঞ্চল।
দেইদামেইয়া (গ্রিক পুরাণ)

গ্রিক পুরাণে দেইদামেইয়া () ছিলেন স্কাইরোসের রাজা লাইকোমিদেসের কন্যা।
দেইদামেইয়া রাজা লাইকোমিদেসের সাত কন্যার মধ্যে একজন যার সাথে আকিলেস লুকিয়ে ছিলেন। এই কাহিনীর কিছু কিছু সংকলনে জানা যায় আকিলিস রাজা লাইকোমিদেসের দরবারে লুকিয়ে ছিলেন রাজকুমারীদের দাসী সেজে, তিনি পিরহা নাম নিয়ে। যদিও দেইদামেইয়া এবং আকিলিস উভয়ই আট বছরের শিশু ছিলেন, তবু তাদের মধ্যে প্রেমের সম্পর্ক গড়ে ওঠে। ওডিসিউস যখন রাজা লাইকোমিদেসের প্রাসাদে আসেন তখন তিনি আকিলিসের রহস্য সকলের সামনে উন্মোচিত করেন। আকিলিস ট্রোজান যুদ্ধে যাওয়ার সিদ্ধান্ত নেন; পিছে পড়ে থাকে ভগ্নহৃদয় এবং গর্ভবতী দেইদামেইয়া। তাদের ছেলে নিওটোলেমাস পরবর্তীতে বাবার সাথে ট্রোজান যুদ্ধে অংশ নেয় এবং ঘটনাচক্রে ওরেস্তেসের হাতে নিহত হয়। আরও জানা যায় যে নিওটোলেমাস তার মিত্র হেলেনাসের সাথে দেইদামেইয়ার বিয়ে দেয়। টলেমি হেফাইসশনের জানান দেইদামেইয়া এবং আকিলিসের আরেকটি ছেলে ছিল, ওনেইরোস, যাকে ওরেস্তেস অনিচ্ছাকৃতভাবে হত্যা করেন।
বেগম আখতার

আখতারি বাঈ ফৈজাবাদি বা বেগম আখতার (৭ অক্টোবর ১৯১৪ - ৩০ অক্টোবর ১৯৭৪) একজন স্বনামধন্য ভারতীয় গায়িকা ছিলেন যিনি হিন্দুস্তানি শাস্ত্রীয় সংগীতের গজল, দাদরা ও ঠুমরি গোত্রের গান গাইতেন।
উনি গানের জন্য সঙ্গীত নাটক অকাদেমী পুরস্কার ও ভারত সরকার থেকে পদ্মশ্রী ও পদ্মভূষণ (মরণোত্তর) সন্মানে পুরস্কৃত হয়েছেন। তিনি মালেকা-ই-গজল (গজল রানী) উপাধিতে ভূষিত হন।
ছাত্রাবাস

শিক্ষার কোন সীমাবদ্ধ জায়গা নেই। শিক্ষার জন্য নানান জন নানান জায়গায় যান। সাধারণত শিক্ষার্থীরা শিক্ষার উদ্দেশ্যে যখন কোন জায়গায় যায় এবং তারা নির্দিষ্ট কতগুলো শর্তের মাধ্যমে নিজেরা বা অন্যের ব্যবস্থাপনায় নির্ধারিত সময় পর্যন্ত নির্দিষ্ট স্থানে একত্রে অবস্থান করে তাকে ছাত্রাবাস বা হোস্টেল বলে। শিক্ষা প্রতিষ্ঠানকে কেন্দ্র করে মূলত ছাত্রাবাস গড়ে উঠে। কিছু কিছু শিক্ষা প্রতিষ্ঠান নিজেরাই তাদের ছাত্রদের অবস্থানের সুবিধার্থে কিছু জায়গা বরাদ্ধ করে সাময়িক সময়ের জন্য। শিক্ষা প্রতিষ্ঠানের সাথে সম্পর্ক নেই এমন কর্তৃপক্ষও বাণিজ্যিকভাবে ছাত্রাবাস তৈরি করেন যেখানে ছাত্ররা থাকতে পারে। সরকারি ও বেসরকারী ব্যবস্থাপনায় বাংলাদেশে ছাত্রাবাস পরিচালিত হয়।
বিশ্বের বিভিন্ন দেশে বিভিন্ন রকম ব্যাখ্যা পাওয়া যায়। যুক্তরাজ্য, আয়ারল্যান্ড ও অস্ট্রেলিয়াসহ কয়েক দেশে দীর্ঘমেয়াদী বাসস্থান প্রদানের প্রতিষ্ঠান বোঝায়। ভারত, পাকিস্তান ও দক্ষিণ আফ্রিকায় ছাত্রাবাস বলতে বোর্ডিং স্কুল বা কলেজ ও বিশ্ববিদ্যালয় ছাত্রদের আবাসস্থলকে বোঝায়। বিশ্বের অন্যান্য অংশে ভ্রমণকারীদের বাসস্থান বৈশিষ্ট্য বোঝায়।
বাংলাদেশে ছাত্রাবাস সাধারণত দুই ধরনের হয়ে থাকে।
প্রতিষ্ঠান কর্তৃক পরিচালিত ছাত্রাবাস সরাসরি প্রতিষ্ঠানের নিয়ন্ত্রণে থাকে। এখানে ছাত্রের পরিবর্তনে কর্তৃপক্ষের কোন পরিবর্তন হয় না। প্রতিষ্ঠান পরিচালিত ছাত্রাবাসে তুলনামূলক সুবিধা বেশি পাওয়া যায়।
এ ক্ষেত্রে ছাত্র নিজে এর পরিচালক হতে পারে অথবা অন্য কোন ব্যক্তি পরিচালক হতে পার। এর বিশেষ বৈশিষ্ট্য হল কর্তৃপক্ষ পরিবর্তন হয় সচরাচর। ব্যক্তি মালিকানাধীণ ছাত্রাবাসে প্রতিষ্ঠান পরিচালিত ছাত্রাবাস অপেক্ষা তুলনামূলক সুযোগ সুবিধা কম।
সেইক্স

গ্রিক পুরাণে, সেইক্স () ছিলেন ফসফোরাসের পুত্র এবং থেসালির রাজা। তার সাথে অ্যালকিওনের বিয়ে হয়েছিল। তারা একসঙ্গে সুখে দিনাতিপাত করছিলেন। কেউ কেউ তাদের জিউস আর হেরা বলে ডাকতে লাগল। এতে জিউস ক্ষুব্ধ হয়ে যান, তাই যখন সেইক্স সাগরে ছিলেন জিউস তার জাহাজের উপর বজ্রপাত ঘটান। সেইক্স ছায়ামূর্তি হয়ে অ্যালকিওনের কাছে আসেন নিজের নির্মম পরিণতির কথা শুনাতে, শোকে কাতর হয়ে অ্যালকিওনে সমুদ্রের বুকে ঝাঁপিয়ে পড়ে আত্মহত্যা করেন। এই দৃশ্য দেখে দেবতারা দয়াপরবশত তাদের দুইজনকে হ্যালসিওন পাখিতে পরিণত করে দেন। বলা হয় যে সমুদ্র যখন শান্ত হয় তখন হ্যালসিওন পাখিরা ঘর বাঁধে, কেননা তারা উভয়ই সমুদ্রে ডুবে মারা যায়। 
ওভিদ এবং হাইজিনাস উভয়ই সেইক্স এবং অ্যালকিওনের মৃত্যুর আগের এবং পরের ঘটনা লিপিবদ্ধ করেছেন। মৃত্যুর আগের অংশে উঠে এসেছে তাদের জুটিকে জিউস এবং হেরা বলে ডাকা - জিউসের ক্রোধ এবং মৃত্যুর পর হ্যালসিওন পাখি হিসেবে তাদের দিনাতিপাতের কথাও উঠে এসেছে। তারা দুজনই "হ্যালিসিওন দিন", শীতের যে সাতদিনে ঝড় হয় না, তার উৎস খুঁজেছেন। তারা উভয়ই ব্যক্ত করেছেন এই সাতদিন হল সেই দিনগুলো যখন অ্যালকিওনে বাসা বেঁধে ডিম পাড়ে, তার পিতা আইওলুস, বায়ু দেবতা, বাতাস আটকে রেখে সমুদ্র শান্ত এবং নিস্তরঙ্গ রাখেন যাতে অ্যালকিওনে নিশ্চিন্তে এবং নিরাপদে তার কাজ করতে পারে। সেই থেকে এই শব্দগুচ্ছ শান্ত সময় বোঝাতে ব্যবহৃত হয়। 
এই কাহিনী সংক্ষেপে ভার্জিল দ্বারাও বর্ণিত হয়েছে, তবে তাতে জিউসের ক্রোধের অংশটুকু বাদ পড়েছে।
বিন্দি রানা

বিন্দি রানা (বৈজ্ঞানিক নাম: "Aphnaeus elima(Moore)") এক প্রজাতির ছোট আকারের প্রজাপতি যার শরীর ও ডানা লালচে খয়েরী রঙের এবং এদের উপরের ডানা ধাতব রূপোলী রঙ দেখা যায়। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
বিন্দি রানা এর প্রসারিত অবস্থায় ডানার আকার ৩২-৩৮ মিলিমিটার দৈর্ঘ্যের হয়।
ভারতে প্রাপ্ত বিন্দি রানা এর উপপ্রজাতি হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানায় দুটি লেজ এবং একটি সুস্পষ্ট হালকা কমলা ছোপযুক্ত টর্নাস লতি বিদ্যমান। ডানার নিম্নতল লালচে বাদামী এবং রূপোলী ছোট ছোট ডোরাযুক্ত। ডোরাগুলি লালচে বাদামী বন্ধনী দ্বারা উভয় প্বার্শে সীমায়িত। পিছনের ডানায় নিম্নতলে, ডানার বেস এর নিকটস্থ প্রথম বন্ধনীটি ৩টি খণ্ডে বিভক্ত।
এদের আর্দ্র ঋতুরূপ নমুনার ডানায় দাগ-ছোপগুলি অতি সুস্পষ্ট যা শুষ্ক ঋতুরূপ নমুনাতে অস্পষ্ট। পুরুষ নমুনার সামনের ডানার উপরিতলে খুব খুব অস্পষ্টভাবে প্রতীয়মান কমলা ছোপ দেখা যায় এবং ডানার কোস্টা ও টার্মিনাল প্রান্তরেখা কালচে বাদামী। সামনের ডানার বাকী অংশ এবং পিছনের ডানার উপরিপৃষ্ঠ নীলচে বেগুনী রঙে রঞ্জিত।
পুরুষ নমুনাগুলি স্ত্রীদের তুলনায় আকারে ক্ষুদ্রতর। স্ত্রী নমুনায় ডানার উপরিতলে নীলচে বেগুনি আঁশগুলি অনুপস্থিত এবং সামনের ডানায় কমলা ছোপটি উপবৃত্তকার অথবা গোলাকার কিন্তু কমন সট্‌ সিলভারলাইন এর মত ত্রিভূজাকৃতি নয় এবং ৩নং শিরা ছাড়িয়ে বিস্তৃত নয়।
জেমিনি ৬

জেমিনি ৬এ (officially Gemini VI-A) হলো ১৯৬৫ সালে নাসার পরিচালিত জেমিনি প্রোগ্রামের একটি মনুষ্যবাহী মহাকাশ অভিযান । 
এই অভিযানের মাধ্যমে প্রথম কোন মনুষ্যবাহী নভযান একটি অপরটির সাথে মহাকাশে মিলন ঘটালো । জেমিনি ৬ ও জেমিনি ৭ একত্রে মিলিত হয়েছিল । যদিও সোভিয়েত ইউনিয়ন এর পূর্বে ভস্টক নামক একজোড়া নভোযান মহাকাশে নিক্ষেপ করে ও রেডিও তরঙ্গের মাধ্যমে যোগাযোগ করে কিন্তু নভোযান দুটি এতটা কাছে আসতে পারেনি যতটা জেমিনি ৬ ও জেমিনি ৭ এসেছিল । জেমিনি ৬ ও জেমিনি ৭ নভোযান দুটি একটি অপরটার থেকে এক ফুট দূরত্বে(30 cm)অবস্থান করেছিল ।
জেমিনি ৬ ছিল জেমিনি প্রোগ্রামের পঞ্চম মনুষ্যবাহী নভোযান, ১৩তম আমেরিকান নভোযান এবং ২১তম মনুষ্যবাহী নভোযান ।
রবার্ট ব্লেক

রবার্ট ব্লেক হলেন বাঙালি সাহিত্যিক দীনেন্দ্রকুমার রায়ের সৃষ্ট একটি জনপ্রিয় গোয়েন্দা চরিত্র। তিনি লন্ডনের অধিবাসী।
ডিটেকটিভ রবার্ট ব্লেকের এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার রায় ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ডে অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়ে দেন কাহিনীগুলিকে। এই গল্পে গঙ্গা বা চৌরঙ্গীর বদলে থাকতো টেমস নদী, পিকাডেলি ইত্যাদি। গল্প পড়ার সঙ্গে সঙ্গে ইংল্যান্ডের বিভিন্ন জায়গার সঙ্গে পরিচয় ঘটে যেত পাঠকগোষ্ঠীর। স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরেজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে প্রসিদ্ধ হন দীনেন্দ্রকুমার। এই সিরিজের প্রকাশিত উপন্যাসের সংখ্যা ২১৭টি।
রবার্ট ব্লেক একজন সাহসী শক্তিশালী ও হাতাহাতিতে বহুল পোক্ত গোয়েন্দা চরিত্র। তার সহকারী স্মিথ। সে ব্লেককে কর্তা বলে সম্বোধন করে। কাহিনীগুলি লন্ডন ও সংলগ্ন এলাকায় চিত্রিত। রবার্ট ব্লেক শার্লক হোমসের মতোই লন্ডনের বেকার স্ট্রীটের বাসিন্দা।
ব্যারাকপুর বায়ু সেনা ঘাঁটি

ব্যারাকপুর বায়ুসেনা ঘাঁটি বা ব্যারাকপুর বিমানবন্দর ভারতের পশ্চিমবঙ্গ রাজ্যের ব্যারাকপুর শহরে অবস্থিত একটি বিমান ঘাঁটি। এই বিমানবন্দরটি ভারতীয় বিমানবাহিনী দ্বারা পরিচালিত হয়। ব্যারাকপুর আইএএফ হল ভারতীয় বিমানবাহিনী প্রাচীনতম স্টেশন বায়ুসেনা ঘাঁটি এবং "অপারেটিং ট্রান্সপোর্ট ইউনিট"। এমআই-১৭ স্কোয়াড্রনের একটি ঘাঁটি এখানে রয়েছে।
দ্বিতীয় বিশ্বযুদ্ধের সময়, বিমানবন্দরটি মার্কিন যুক্তরাষ্ট্রের সেনা বিমানবাহিনীর দশম বিমানবাহিনী একটি পুনর্বিবেচনা বিমানক্ষেত্র হিসাবে ব্যবহার করে, যা স্টেশন থেকে নিরস্ত্র পি-৩৮ লাইটনিং বিমানটিপরিচালনা করে। যে বিমানগুলি অধিষ্ঠিত বার্মায় জাপানি বাহিনীর উপর গোয়েন্দা তথ্য সংগ্রহের জন্য বেশ কয়েকটি ম্যাপিং ক্যামেরায় সজ্জিত ছিল। ১৯৫০-এর দশকের গোড়ার দিকে বেশ কয়েকটি স্পিটফায়ার স্কোয়াড্রনও ব্যারাকপুরে ছিল।
১৯৬৩ সালে ১১ নং স্কোয়াড্রন আইএএফ ব্যারাকপুরে বিমান অবস্থিত ছিল ডগলাস ডকোটা বিমান নিয়ে। সে বছর বিমান কর্মী ও গ্রাউন্ড ক্রু'সহ দুটি ডাকোটা বিমান ইন্দোনেশিয়ার বান্দুং (হুসেন) প্রেরণ করা হয় ইন্দোনেশিয়ান বিমানবাহিনীর ডি হাভিল্যান্ড ভ্যাম্পায়ার যুদ্ধবিমান বাছাই করতে, যাদের আইএএফ-এ স্থানান্তর করা হয়েছিল।
এর আনুষঙ্গিক ইউনিটগুলি হল ৫ টেট্রা এবং ৩ টেট্রা এবং ফ্লাইং ইউনিট ১৫৭ এইচইউ।
পি কে বাসু

পি কে বাসু হলেন বাঙালি সাহিত্যিক নারায়ণ সান্যালের একটি কাল্পনিক গোয়েন্দা চরিত্র। কাঁটা সিরিজের কাহিনীগুলি পি কে বাসুকে কেন্দ্র করে রচিত।
পি কে বাসু ওরফে প্রসন্নকুমার বসু, কলকাতা উচ্চ আদালতের খ্যাতনামা ক্রিমিনাল সাইড ব্যারিস্টার। তিনি, এ কে রে বা অতুলকৃষ্ণ রায়ের জুনিয়র ছিলেন। ফৌজদারি মামলায় তিনি অপ্রতিরোধ্য ও তুখোড় বুদ্ধিসম্পন্ন আইনজীবীর ভূমিকা পালন করেন। তিনি আদর্শগত ভাবে অপরাধীর কেস হাতে নেননা এবং নিরপরাধ ব্যক্তিকে মিথ্যা মামলার জাল থেকে খালাস করেন। নির্দোষ অথচ ফাঁসির আসামীকে বাঁচিয়ে দেন প্রখর বুদ্ধিতে। নারায়ণ সান্যাল এই চরিত্রটি স্ট্যানলি গার্ডেনার এর প্যারি ম্যাসনের অনুকরণে এঁকেছেন। কোর্টরুম ট্রায়াল ও নিজস্ব তদন্তের মাধ্যমে পিকে বসু রহস্য উদ্‌ঘাটন করে থাকেন। কাঁটা সিরিজের অধিকাংশ গল্পই স্ট্যানলি গার্ডেনারের গল্পের ছায়ায় যদিও আগাথা ক্রিস্টি ও কয়েকজন বিদেশী লেখকের কাহিনী অনুসারেও কিছু গল্প রচিত হয়েছে। পিকে বাসুর বাড়িতে তার পঙ্গু স্ত্রী এবং দুই যুবক যুবতী কৌশিক ও সুজাতা থাকে। শেষোক্ত দুই ব্যক্তি তাদের অনাত্মীয় হওয়া সত্বেও কাছের মানুষ। তাদের তৈরী গোয়েন্দা সংস্থা সুকৌশলী মাঝে মাঝে বাসুর নিজস্ব তদন্তে সহায়তা করে থাকে।
পি কে বাসুর কাহিনীগুলি বাঙালি পাঠকের কাছে কাঁটা সিরিজ নামে জনপ্রিয়। কাঁটা সিরিজের প্রথম গল্প, সোনার কাঁটা (১৯৭৪) আগাথা ক্রিস্টির মাউস ট্র‍্যাপ গল্পের ছায়ায়। কাঁটা সিরিজের আগেও একটি গল্পে পি কে বাসু এসেছেন। গল্পটির নাম "নাগচম্পা"। নারায়ন সান্যালের ভাষায় সেটি ছিল কাঁটা সিরিজের ট্রায়াল বল। পিকে বাসুর অর্থাৎ কাঁটা সিরিজের শেষ গল্প হরিপদ কেরানীর কাঁটা প্রকাশিত হয় ২০০১ সালে।
নাগচম্পা উপন্যাসটি যদি জানতেম নাম নিয়ে চলচ্চিত্রায়িত হয়েছে ১৯৭৪ সালে। অভিনয় করেছেন সৌমিত্র চট্টোপাধ্যায়, সুপ্রিয়া দেবী, রুমা গুহঠাকুরতা, কমল মিত্র, তরুণ কুমার প্রমুখ। ব্যারিস্টার পি কে বাসুর চরিত্রে অভিনয় করেন উত্তম কুমার।
ভেষজ উদ্যান

ভেষজ উদ্যান হচ্ছে এমন একধরনের বাগান যাতে শুধু ঔষধি উদ্ভিদ লাগানো হয়। এই বাগানগুলো থেকেই পরে উদ্ভিদ উদ্যানের সূচনা হয়।
আধুনিক উদ্ভিদ উদ্যানগুলোর পূর্বসূরি ছিল মধ্যযুগীয় ভেষজ উদ্যান যা সম্রাট শার্লেমাইন এর আমলে প্রথম সৃষ্ট হয়। বর্তমানকালের উদ্যানগুলো নানা ভাগে বিভক্ত থাকে, যার একটি অংশে থাকে ভেষজ উদ্ভিদ, এই অংশের নাম ভেষজ উদ্যান বা "হারবুলারিস" বা "হরতাস মেডিকাস (herbularis or hortus medicus) "। পোপ পঞ্চম নিকোলাস ভ্যাটিকান এর কিছু জমিতে আলাদা করে ভেষজ উদ্যান গড়ে তোলেন, যা উদ্ভিদবিজ্ঞানের শিক্ষাকে উৎসাহিত করে। এই উদ্ভিদ উদ্যানই পরবর্তীকালের ১৫৪০ এ নির্মিত পাদুয়া এবং পিসার বিশ্ববিদ্যালয়ের উদ্যানের অগ্রদূত। প্রথমদিকের উদ্ভিদ উদ্যানগুলো তৈরি হত চিকিৎসাশাস্ত্রের সাথে সম্পর্কিত ব্যক্তিদের তত্ত্বাবধানে। প্রকৃতিবিশারদ উইলিয়াম টার্নার কোলোন, ওয়েলস এবং ক্যু তে ভেষজ উদ্যান গড়ে তোলেন। তিনিকেমব্রিজ বিশ্ববিদ্যালয়ে নিজ তত্ত্বাবধানে একটি ভেষজ উদ্যান গড়ে তোলার আবেদন জানিয়ে লর্ড বার্গলে কে চিঠিও লিখেছিলেন। ১৫৯৭ সালে ভেষজ বিশেষজ্ঞ জন জেরার্ড এর লেখা "হারবাল, বা জেনারেল হিস্টোরি অফ প্ল্যান্টস" কে বলা হয় ভেষজ উদ্যানের ক্যাটালগ। এতে প্রায় ১,০৩০ রকম ভেষজ উদ্ভিদের উল্লেখ আছে, এই সব উদ্ভিদ তার হলবর্নের ভেষজ উদ্যানে ছিল। ১৬৩২ সালে অক্সফোর্ডের উদ্যান গড়ে তুলেছিলেন ড্যানবির ১ম আর্ল, হেনরি ড্যানভারস, তার সাথে তত্ত্বাবধায়ক হিসেবে ছিলেন জ্যাকব বোবার্ট দ্য এল্ডার। এই উদ্যানের সূচনা হয়েছিল ওয়েস্টমিনিস্টারে,  পরে একে চেলসিতে নিয়ে যাওয়া হয়। ঔষধ প্রস্তুতকারকেরা চেলসির ভেষজ বাগান তৈরি করেন ১৬৭৩ সালে। "দ্য গার্ডেনারস ডিকশনারি" এর লেখক ফিলিপ মিলার এই উদ্যানের পরিচালক ছিলেন। ১৬৭৬ সাল থেকে এডিনবরা বিশ্ববিদ্যালয়ের উদ্ভিদবিজ্ঞানের অধ্যাপকেরা এই বাগানের প্রতিরক্ষকের  ("Keeper of the Physic Garden") দায়িত্ব পালন শুরু করেন।
প্রথম দিকের কিছু ভেষজ উদ্যান হল:
মিতিন মাসি

মিতিন মাসি হলেন বাংলা গোয়েন্দা সাহিত্যের একজন মহিলা গোয়েন্দা চরিত্র যার স্রষ্টা সাহিত্যিক সুচিত্রা ভট্টাচার্য।
কলকাতার ঢাকুরিয়ার বাসিন্দা মিতিনের ভাল নাম প্রজ্ঞাপারমিতা মুখার্জী। তবে সে তার বোনঝি টুপুরের কাছে মিতিন মাসি এবং বাঙালি রহস্যপ্রিয় পাঠকের কাছে গোয়েন্দা মিতিনমাসি নামে পরিচিত। টুপুর মিতিনের সহকারী হিসেবে সবসময় মিতিনের কেসে সাহায্য করতে চেষ্টা করে৷ মিতিনের স্বামী পার্থ প্রেসে কাজ করেন। তিনি খ্যাদ্যরসিক ও কল্পনাবিলাসী। মিতিনের কাছে পুলিশের ডি আই জি অনিশ্চয় মজুমদার মাঝে মাঝে পরামর্শ নিতে আসেন। অপরাধ বিজ্ঞান, ফরেন্সিক সায়েন্স, অপরাধীদের মনঃস্তত্ত্ব, নানা রকমের অস্ত্রশস্ত্রের খুঁটিনাটি, অ্যানাটমি, ফিজিওলজি, নানা রকম আইন সব কিছু নিয়েই চর্চা করেন মিতিন। তিনি ক্যারাটে জানেন, রিভলভার সঙ্গে রাখেন আবার রান্নাতেও পটু।
মিতিন মাসির প্রথম আত্মপ্রকাশ প্রাপ্তবয়স্কদের জন্য। প্রথম উপন্যাস ‘পালাবার পথ নেই’ আনন্দবাজার পত্রিকার রবিবাসরীয়তে প্রকাশিত হয়। এছাড়াও ‘বিষ’, ‘মারণ বাতাস’, ‘তৃষ্ণা মারা গেছে’ ও 'মেঘের পরে মেঘ' প্রাপ্ত বয়স্কদের জন্য লেখা উপন্যাস ও বড়গল্প। কিশোরদের জন্য মিতিন কাহিনী প্রথম পুজোসংখ্যা আনন্দমেলা ২০০২ সালে প্রকাশিত হয়। নাম ছিল ‘সারাণ্ডায় শয়তান’। এরপর থেকে মারা যাওয়ার আগে পর্যন্ত নিয়মিতভাবে সুচিত্রা ভট্টাচার্য মিতিনমাসির গোয়েন্দা এডভেঞ্চার কাহিনী আনন্দমেলা পূজাবার্ষিকীতে লিখে গেছেন। মিতিন সিরিজের শেষ উপন্যাস 'স্যান্ডার্স সাহেবের পুঁথি' প্রকাশিত হয় ২০১৫ সালে।
আনন্দমেলা পত্রিকার পুজোসংখ্যাগুলিতে প্রকাশিত মিতিন মাসি সিরিজের উপন্যাসগুলি হল:
অনেকদিন ধরেই মিতিনমাসিকে নিয়ে ছবি করার কথা ভাবছিলেন দুই পরিচালক শিবপ্রসাদ মুখোপাধ্যায় ও নন্দিতা রায়। মিতিনমাসি সিরিজের সব চলচ্চিত্র স্বত্ব তারা কিনে নিয়েছেন। সুচিত্রা ভট্টাচার্যের সাথে এ নিয়ে দীর্ঘ আলাপ আলোচনা হলেও হঠাৎ লেখিকার মৃত্যুতে ছেদ পড়ে পরিকল্পনায়। পূনরায় ঋতুপর্ণা সেনগুপ্তকে মিতিনমাসির চরিত্রে ভেবে চিত্রনাট্যের কাজ চলছিল। বাংলা সাহিত্যে গোয়েন্দা চরিত্রের অন্যতমা 'মিতিনমাসি' ২০১৯ সালের পুজোতে চলচ্চিত্রায়িত হয়। অরিন্দম শীল এর পরিচালনায় মিতিনমাসি (চলচ্চিত্র) সিনেমায় নাম ভূমিকায় অভিনয় করেছেন কোয়েল মল্লিক।
ইন্টার-পার্লামেন্টারি ইউনিয়ন

আইপিইউ এর শীর্ষস্থানীয় আটজন ব্যক্তিত্ব নোবেল শান্তি পুরস্কার অর্জন করেছে :
সংগঠনের প্রাথমিক উদ্দেশ্য ছিল দ্বন্ধের সালিশি করা। আইপিইউ হেগে একটি স্থায়ী সালিশি আদালত প্রতিষ্ঠা করে যেটি একটি গুরুত্বপূর্ণ ভূমিকা পালন করে থাকে। এটির লক্ষ্য হচ্ছে গণতন্ত্র ও আন্ত-সংসদীয় সংলাপের প্রসার ঘটানো। আন্ত-সরকারী প্রতিষ্ঠান স্থাপনের জন্য আইপিইউ কাজ করে যাচ্ছে, এর মধ্যে জাতিসংঘ, একটি সংগঠনের সাথে যেটি সহযোগিতা করবে এবং যার স্থায়ী পর্যবেক্ষকের মর্যাদা রয়েছে।
অনেকেই আইপিইউ কে জাতিসংঘ সংসদীয় অধিবেশনে রূপান্তরে আগ্রহ প্রকাশ করেছে, তাদের মধ্যে "কমিটি ফর এ ডেমোক্রেটিক ইউএন", "দি জার্মান বান্দেসট্যাগ এন্ড দি স্যোসাইলিষ্ট ইন্টারন্যাশনাল"। দি "লিবারেল ইন্টারন্যাশনাল"ও একে বিকল্প হিসেবে গণ্য করে।
শুরুর পর থেকেই আইপিইউ এর সদর দপ্তর বেশ কয়েকবার স্থানান্তরিত হয়েছে।
অবস্থান:
The IPU Assembly (formerly known as the Inter-Parliamentary Conference) is the principal statutory body that expresses the views of the Inter-Parliamentary Union on political issues.